Pepet Carxots mostra els xiquets i xiquetes de Burjassot la importància del respecte i l’amistat
2025-07-24

La importància del respecte, del perdó o de l’amistat es posaran en escena a Burjassot divendres que ve 20 de novembre, Dia Internacional del Xiquet i Dia del Llibre Valencià, en una divertida vesprada de contacontes, en valencià, que començarà a les 18 hores en el Saló d’Actes de la Casa de Cultura del municipi.

Pepet Carxots arribarà a aquest espai municipal de la mà de la companyia Entucole i contarà la història del propi Pepet, el xicotet protagonista de l’obra de titelles que sempre està enfadat i arregla tot pegant carxots o trencant els jocs que cauen en les seues mans. Els seus amics no volen estar amb ell i, en veure què està passant i que no és gens divertit estar sol, sense amics, Pepet canviarà i demostrarà tothom que pot ser un gran amic.

Ho farà amb una ajuda molt especial, la d’importants súper herois i la de diferents personatges infantils que li ajudaran en el seu objectiu, convertint-se en millor persona i en amic dels seus amics, mostrant la importància de respectar-se, valorar-se i perdonar-se d’una manera divertida.